

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2019 m. vasario 25 d. Nr. P12-9

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

p e r d u o d u Valstybinei kalbos inspekcijai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 5 metams laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą administracinės paskirties valstybės nekilnojamąjį turtą ir su administracinės paskirties nekilnojamuoju turtu susijusį kitą nekilnojamąjį turtą Vilniuje, Rudnios g. 6:

1. Administracines patalpas (pastato unikalus numeris – 1098-6008-7012, pastato bendras plotas – 3 433,29 kv. metro, perduodamų patalpų indeksai – 4-22, 4-23, nuo 4-25 iki 4-35, perduodamų patalpų bendras plotas – 196,14 kv. metro, dalis bendro naudojimo patalpų, kurių indeksai – 4-1, nuo 4-3 iki 4-7, nuo 4-9 iki 4-11 (72,80 kv. metro), nuo R1-1 iki R1-3, nuo R2-7 iki R2-9, 1-1, 1-2, 1-15, 1-38, 1-39, nuo 1-41 iki 1-46, 1-56, nuo 5-37 iki 5-39 (28,59 kv. metro), perduodamų bendro naudojimo patalpų dalies bendras plotas – 101,39 kv. metro, visų perduodamų patalpų bendras plotas – 297,53 kv. metro).

2. 9/100 dalį vandentiekio tinklų – vandentiekio vamzdyno (unikalus numeris – 4400-4266-4998, pagrindinė naudojimo paskirtis – vandentiekio tinklų, ilgis – 12,85 metro).

3. 9/100 dalį vandentiekio tinklų – vandentiekio vamzdyno (unikalus numeris – 4400-4266-4984, pagrindinė naudojimo paskirtis – vandentiekio tinklų, ilgis – 12,88 metro).

Generalinis direktorius Mindaugas Sinkevičius

Parengė

Rūta Motiejūnaitė